Turkiya qirg‘oqlari yaqinida muhojirlarning qayig‘i cho‘kib ketishi oqibatida 12 kishi halok bo‘ldi

Turkiyaning Chanakkale shahri yaqinida qayiqning halokatga uchraganligi sababli 12 muhojir cho‘kib ketdi. Bu haqda Turkiyaning Todays Zaman nashrining 17-oktabr, shanba kunidagi ma’lumotiga tayangan holda “RBK” xabar bermoqda.

Shuningdek, qayiqda bo‘lgan 25 muhojir qutqarib olindi.
Avvalroq, shu kuni Gretsiya orollaridan biriga yaqin joyda rezina qayig‘ining to‘ntarilishi oqibatida bir ayol va uch nafar bola cho‘kib ketganligi haqida Gretsiya qirg‘oq muhofazasi xizmati xabar bergan. Bir bola bedarak yo‘qolgan. 13 kishi qutqarilgan.